5. september 2025

Iniciatíva „We craft for children“ podporuje vzdelávacie projekty pre deti na celom svete

Značka Pritt darovala 100 000 eur organizácii UNICEF

Düsseldorf – V rámci každoročnej iniciatívy svojej poprednej značky spotrebiteľských lepidiel Pritt pod názvom *„We craft for children“* (*Majstrujeme pre deti*) poskytla spoločnosť Henkel organizácii UNICEF finančný dar v hodnote 100 000 eur na podporu jej globálnych vzdelávacích projektov pre deti. Pod heslom *„pre každé dieťa“* pôsobí medzinárodná organizácia UNICEF vo viac než 190 krajinách a územiach, v ktorých zachraňuje detské životy, presadzuje a obhajuje detské práva a pomáha deťom pri realizácii ich plného potenciálu od skorého detstva až do dospievania, aby mohli vyrastať v zdravom prostredí s prístupom ku vzdelaniu.

Finančný dar spoločnosti Henkel je určený na podporu vzdelávacieho programu organizácie UNICEF predovšetkým v oblastiach zasiahnutých humanitárnymi krízami v Afrike. Vďaka poskytnutému finančnému daru môže UNICEF zabezpečiť až 660 školských súprav, tzv. *„Škola v krabici“*, ktoré umožnia prístup k vzdelávaniu viac než 26 000 deťom zo zraniteľného prostredia, aby mali príležitosť vzdelávať a rozvíjať sa. Každá takáto robustná kovová krabica obsahuje nevyhnutné základné školské pomôcky až pre 40 detí, vrátane kried, poznámkových blokov, gúm na gumovanie, strúhadiel, ceruziek, školských tašiek, pravítok či nožníc. Tieto krabice so školskými pomôckami sú veľmi dôležitým nástrojom, ktorý deťom v humanitárnych a krízových situáciách umožňuje pokračovať vo vzdelávaní a opätovné získať pocit normálnosti.

Od svojho vzniku v roku 1969 značka Pritt podporuje rozvoj motorických schopností a tvorivých zručností detí prostredníctvom rôznorodých aktivít v školskom aj domácom prostredí. Značka Pritt sa zároveň už dlhé roky aktívne angažuje v projektoch v oblasti spoločenskej zodpovednosti firiem, ktoré sa zameriavajú na zvyšovanie kvality vzdelávania nielen v štandardných školských triedach, ale aj v prípade detí zo zraniteľného prostredia na celom svete. Od svojho založenia pri príležitosti 50. výročia značky Pritt v roku 2019 už iniciatíva *„We craft for children“* poskytla finančné dary v celkovej hodnote približne pol milióna eur 14 mimovládnym organizáciám na celom svete.

*„Podporovať deti a pomáhať im vyjadriť všetko, čo si ich fantázia dokáže predstaviť, je neoddeliteľnou súčasťou poslania značky Pritt už od jej samotného začiatku. Aby sme toto poslanie naplnili, dali sme si dlhodobý záväzok podporovať prístup detí ku kvalitnému vzdelaniu a reálne zlepšovať ich vzdelávanie a rozvoj, ktoré sú predpokladom ich lepšej budúcnosti,“* vysvetľuje Mark Dorn, výkonný viceprezident zodpovedný za obchodnú divíziu Adhesive Technologies spoločnosti Henkel. *„Sme veľmi hrdí na to, že môžeme podporovať organizáciu UNICEF, ktorá je agentúrou OSN pre deti. Vďaka tomu budeme môcť posunúť našu iniciatívu „We craft for children“ na novú úroveň a ďalej posilňovať pozitívny prínos našich aktivít v oblasti spoločenskej zodpovednosti firiem pre deti pochádzajúce zo zraniteľného prostredia.“*

UNICEF nepodporuje žiadnu obchodnú spoločnosť, značku, produkt alebo službu.

O spoločnosti Henkel

Vďaka svojim značkám, inováciám a technológiám je spoločnosť Henkel svetovým lídrom na trhoch s priemyselným a spotrebným tovarom. Obchodná divízia Adhesive Technologies je globálnym lídrom na trhu so spojovacími a lepiacimi materiálmi, tmelmi a funkčnými nátermi. Obchodná divízia Consumer Brands sa drží na popredných miestach na mnohých svetových trhoch predovšetkým v segmentoch vlasovej kozmetiky a pracích a čistiacich prostriedkov pre domácnosť. Medzi tri najsilnejšie značky spoločnosti patria Loctite, Persil a Schwarzkopf. Vo finančnom roku 2024 vykázala spoločnosť Henkel obrat vo výške viac než 21,6 mld. eur a upravený prevádzkový zisk približne vo výške 3,1 mld. eur. Prioritné akcie spoločnosti Henkel sú kótované na nemeckom akciovom indexe DAX. Udržateľnosť už dlhodobo patrí medzi tradičné priority spoločnosti Henkel, pričom na plnenie konkrétnych cieľov má spoločnosť vypracovanú jasnú stratégiu dlhodobej udržateľnosti. Spoločnosť Henkel bola založená v roku 1876 a dnes celosvetovo zamestnáva približne 47 000 zamestnancov, ktorých spája silná firemná kultúra, spoločné hodnoty a spoločné poslanie: „Pioneers at heart for the good of generations“. Viac informácií nájdete na stránkach [www.henkel.com](http://www.henkel.com).

O spoločnosti Henkel Slovensko

HENKEL SLOVENSKO spol. s r. o.pôsobí na slovenskom trhu od roku 1991 a zastrešuje obe obchodné divízie spoločnosti – Henkel Consumer Brands a Henkel Adhesive Technologies. Významnou súčasťou je aj GBS+ Bratislava – najväčšia expertná pobočka skupiny Henkel na svete. Od svojho založenia v roku 2006 poskytuje služby naprieč Európou a ďalšími regiónmi vo viac ako 30 jazykoch a zamestnáva vyše 1 600 odborníkov. Spolu s lokálnym obchodným zastúpením, ktoré ponúka viac než 50 značiek, má Henkel na Slovensku viac ako 1 900 zamestnancov. Spoločnosť je osem rokov po sebe ocenená titulom Najzamestnávateľ v kategórii Centrá zdieľaných služieb. Taktiež získala množstvo uznaní za svoj prístup k diverzite, rovnosti a inklúzii, udržateľnosti, starostlivosti o zdravie zamestnancov a inovatívnej komunikácii. Viac informácií nájdete na stránke [www.henkel.sk](http://www.henkel.sk).

Kontakt

Zuzana Kaňuchová

Riaditeľka korporátnej komunikácie CEE

Telefón: +421 917 160 597

E-mail: [zuzana.kanuchova@henkel.com](mailto:zuzana.kanuchova@henkel.com)